cyanic-selkie/wikianc huggingface dataset:
امواج ثقل کا اولین مشاہدہ
اشارے کا فلکی طبیعی منبع
اس اشارہ کی قوت یعنی حیطہ کے تجزیہ سے اندازہ لگایا گیا ہے کہ یہ واقعہ تقریباً 410 میگا پارسیکس یعنی تقریباً 1.3 ارب نوری سال فاصلے پر پیش آیا جس کی سرخ منتقلی تقریباً 0.09 ہے – اس ضمن میں سائنس دانوں کو 90فیصد یقین ہے – اس اشارہ کے تجزیہ اور سرخ منتقلی سے یہ کہا جا سکتا ہے کہ یہ دو ایسے بلیک ہولز کے ٹکرانے سے پیش آیا جن کی کمیت سورج سے بالترتیب 36 اور 29 گنا زیادہ تھی – ٹکرانے کے بعد نئے بلیک ہول کی کمیت سورج سے 62 گنا زیادہ تھی – اس ٹکراؤ کی وجہ سے سورج کی کمیت سے تین گنا زیادہ کمیت کا مادہ کششِ ثقل کی لہروں کی توانائی میں تبدیل ہو گیا۔
دونوں بلیک ہولز کے ضم ہونے کے آخری 20 ملی سیکنڈ کے دوران کششِ ثقل کی لہروں کی صورت میں خارج ہونے والی توانائی 3.6 X 10^49 واٹس تھی جو قابلِ مشاہدہ کائنات میں موجود تمام ستاروں کی مجموعی روشنی کی توانائی سے 50 گنا زیادہ تھی۔ بلیک ہولز کے ضم ہونے کے آخری 0.2 سیکنڈ کے اشارہ میں بلیک ہولز کی رفتار روشنی کی رفتار کے 30 فیصد سے بڑھ کر روشنی کی رفتار کے 60فیصد تک پہنچ گئی – ضم ہونے سے پہلے یہ ایک دوسرے کے گرد ایک سیکنڈ میں 75 دفعہ گردش کر رہے تھے (جیسا کہ کششِ ثقل کہ لہروں کے تعدد سے ظاہر ہے) جس کا مطلب یہ ہوا کہ ضم ہونے سے پہلے کی گردش کے دوران دونوں بلیک ہولز ایک دوسرے سے صرف 350 کلومیٹر کے فاصلے پر تھے – ان کے گردش کے تعدد اور انتہائی تیز رفتار کی وجہ سے ان بلیک ہولز کی کمیت اور ان کا آپس کا فاصلہ معلوم کرنا نسبتاً آسان ہے – دونوں اجسام یقیناً بلیک ہولز ہی ہیں کیونکہ اگر یہ بلیک ہول کے برعکس کوئی عمومی ستارے ہوتے تو اس کمیت کے ستاروں کا حجم بہت زیادہ ہونا چاہیے تھا اور انہیں بہت پہلے ہی ضم ہو جانا چاہیے تھا – صرف بلیک ہول ہی ایسے اجسام ہیں جن کی کمیت بہت زیادہ لیکن جسامت انتہائی کم ہوتی ہے اس لیے وہ ایک دوسرے کے اتنا نزدیک آنے کے باوجود ایک دوسرے کے گرد اتنی تیزی سے گردش کر پاتے ہیں اور اتنی زیادہ رفتار اپنا پاتے ہیں – یہ نیوٹران ستارے نہیں ہو سکتے تھے کیونکہ نیوٹران ستاروں کی زیادہ سے زیادہ کمیت سورج کی کمیت سے دگنا یا تین گنا زیادہ ہی ہو سکتی ہے اس سے زیادہ نہیں - دو نیوٹران ستاروں کے ضم ہونے کے دوران نہ تو اتنی رفتار ممکن ہے اور نہ ہی ضم ہونے کے بعد نئے جسم کی کمیت اتنی زیادہ ہو سکتی ہے جتنی اس اشارہ کے منبع کی ہے – اگر ایک نیوٹران ستارہ اور ایک بلیک ہول ضم ہوئے ہوں تو ان کی گردش کی رفتار بہت کم ہوگی۔
اس اشارے کی لہروں کے خاتمے کا انداز بھی وہی تھا جو طبیعیات کے نظریات کے مطابق ضم ہونے کے بعد بننے والے بلیک ہول سے پیدا شدہ لہروں کا ہونا چاہیے – اگرچہ اس گردش اور ضم ہونے کی حرکات کو نیوٹن کے قوانین کے تحت (یعنی نظریہ اضافت کی جگہ نیوٹن کے قوانین کو استعمال کرتے ہوئے) بھی معلوم کیا جا سکتا ہے لیکن انتہائی طاقتور کششِ ثقل کے میدانوں کے آپس میں ضم ہونے کے مرحلے کے حساب کو صرف بڑے پیمانے پر عددی اضافیت کی نقل کے ذریعے ہی لگایا جا سکتا ہے۔ ضم ہونے کے بعد بننے والے بلیک ہول کے بارے میں خیال کیا جاتا ہے کہ یہ تیزی سے گھومتا ہوا 'کر'( Kerr )قسم کا بلیک ہول ہے جس کے گھومنے کی مقدار معلوم 0.67 ہے یعنی اس کمیت کے جسم کے زیادہ سے زیادہ ممکن زاویائی معیار حرکت کا دو تہائی –
آسمان میں اس واقعہ کا مقام
کششِ ثقل کی لہروں کا سراغ لگانے والے آلات تمام آسمان کا مشاہدہ کرتے ہیں لیکن یہ بتلانے سے قاصر ہیں کہ یہ اشارے کس مخصوص جگہ سے آ رہے ہیں – اس جگہ کا تعین کرنے کے لیے اس قسم کے بہت سے آلات کی ضرورت ہے تاکہ ان کے مجموعی اشارہ سے مُثَلثی تَقسیم کی تکنیک استعمال کر کے جگہ کی تخصیص کی جا سکے – چونکہ اس واقعہ کی پیمائش کے دوران صرف دو لیگو آلات پیمائش کرنے کے قابل تھے اس لیے GW150914 کے منبع کے مقام کی تخصیص ممکن نہیں – زیادہ سے زیادہ آسمان کے ایک بڑے حصے کی تخصیص کی جاسکتی ہے – دونوں آلات میں اشارہ کی آمد کے وقت کے فرق (جو 6.9 ملی سیکنڈ تھا) اور اشارہ کی قوت اور phase کے فرق کے تجزیے سے یہ نتیجہ نکالا گیا کہ یہ واقعہ کرہ آسمانی جنوبی کے 140 ڈگری (مربع) اور 590 ڈگری (مربع) کے علاقے میں پیش آیا۔
مزید مشاہدات
اس واقعہ کے مقام کا اندازہ لگانے کے بعد اس علاقے کا مزید تجزیہ کرنے کے لیے ریڈیو، بصری، زیریں سرخ، ایکس رے اور گاما ریز کے تعدد ارتعاش کا مشاہدہ کیا گیا اور ساتھ ہی ساتھ اس علاقے سے آنے والے نیوٹرینوز کا مشاہدہ بھی کیا گیا – نیوٹرینوز کی تلاش کے لیے انٹاریز نامی دوربین اور آئس کیوب نیوٹرینو رصدگاہ کو استعمال کیا گیا – انٹاریز دوربین نے اس واقعہ کے 500 سیکنڈ پہلے یا 500 سیکنڈ بعد تک کوئی نیوٹرینو نہیں پایا جبکہ آئس کیوب رصدگاہ میں اس دوران تین نیوٹرینو دریافت کیے جن میں سے ایک جنوبی آسمان سے اور دو شمالی آسمان سے آئے تھے – اتنے کم نیوٹرینوں کی دریافت کوئی غیر معمولی بات نہیں – ان میں سے کوئی بھی نیوٹرینو 90 فیصد اعتماد کے ساتھ اس واقعہ کے ساتھ منسلک نہیں کیا جا سکتا – اگرچہ اس واقعہ سے منسلک کوئی نیوٹرینو دریافت نہیں ہوا لیکن اس سے آئندہ ہونے والے واقعات کے لیے نیوٹرینو کی تعداد کے بارے میں ایک اندازہ قائم کرنے میں ضرور مدد مل گئی۔ اس واقعہ کے دو دن بعد سوئفٹ گاما رے برسٹ مشن (Swift Gamma-Ray Burst Mission) کے مشاہدات کے مطابق آس پاس کی کہکشاؤں میں کوئی نیا ایکس رے، بصری یا بالائی بنفشی اشعاع کا منبع دریافت نہیں ہوا۔
اعلان
تصغیر|GW150914 کے اعلان کی دستاویز
اس سراغ کا اعلان 11 فروری، 2016ء کو واشنگٹن ڈی سی میں ہونے والی نیوز کانفرنس میں لیگو کے عاملہ ناظم ڈیوڈ ریٹزی نے لیگو کے گبریلا گونزالیز، رینر ویس اور کپ تھورن اور این ایس ایف کے منتظم فرانس اے کورڈووا پر مشتمل وفد کے ساتھ کیا۔
ابتدائی اعلان ایک مقالہ کی صورت میں نیوز کانفرنس کے دوران فزیکل ریویو لیٹرز میں شایع ہوا اس کے ساتھ ہی مزید کچھ مقالاجات یا تو اس کے تھوڑی دیر بعد شایع ہوئے یا فوری طور پر پہلے سے تیار شکل میں دستیاب تھے۔
مستقبل میں ثنائی انضمامی واقعات کے سراغ لگانے کی امیدیں
جدید لیگو کے بارے میں خیال کیا جا رہا ہے کہ اپنی اگلی مشاہداتی مہم کے دوران وہ GW150914 کی طرح کے مزید پانچ بلیک ہول کے انضمام کا سراغ لگائے گی، اس طرح سے وہ ہر سال 40 ثنائی انضمام کا سراغ لگا سکے گی، یہ ان نامعلوم مزید اجنبی امواج ثقل کے ماخذ کے علاوہ ہوگا جس میں سے کچھ کے بارے میں تو سر دست موجود نظریے کے ذریعہ پیش گوئی بھی نہیں کی جا سکتی۔
منصوبہ بند بہتری سے امید کی جا رہی ہے کہ اشاروں اور شور کی نسبت کی شرح دگنی ہو جائے گی اس طرح سے خلاء کی وسعت میں اضافہ ہوگا جس میں GW150914 جیسے واقعات کا سراغ دس گنا زیادہ بہتر طور پر لگایا جا سکے گا۔ مزید براں جدید ورگو، کے اے جی آر اے اور ہندوستان میں ممکنہ تیسرا لیگو سراغ رساں اس جال میں اضافہ کرے گا اور کافی حد تک مقام کی تعمیر نو اور ماخذات کے عدد صحیح کے تخمینہ جات کو بہتر کرے گا۔
ترقی یافتہ لیزر تداخل پیما خلائی اینٹینا (ای لیزا - Evolved Laser Interferometer Space Antenna) امواج ثقل کا سراغ لگانے کے لیے خلائی رصدگاہ مہم بنانے کی مجوزہ تجویز ہے۔ ای لیزا کی تجویز کردہ حساسیت کی حد کے ساتھ GW150914 کی طرح کے ثنائی انضمام کا سراغ ان کے ضم ہونے سے 1,000 برس پہلے تک لگایا جا سکتا ہے جس سے اس رصدگاہ کو اس جماعت کے ماخذات مل جائیں گے جو پہلے نامعلوم تھے بشرطیکہ وہ 10 میگا پارسیک کے اندر موجود ہوں۔ لیزا خضر راہ، ای لیزا کی تکنیکی پیش رفت مہم کا آغاز دسمبر 2015ء میں کیا گیا تھا۔
نجمی ارتقا اور فلکی طبیعیات کی استعداد
یہ حقیقت کہ انضمام سے پہلے کے بلیک ہول ثنائی نظام میں موجود ہوتے ہیں اور نظام اس قدر دبا ہوا ہوتا ہے کہ کائنات کی عمر کے دوران ہی انضمام واقع ہو سکتا ہے، ثنائی نظام کا ارتقا یا سرگرم تخلیقی منظرنامے میں رکاوٹ ڈالتی ہے جس کا انحصار اس بات پر ہوتا ہے کہ آیا کس طرح سے ثنائی بلیک ہول بنے ہیں۔ بلیک ہول کی اچھی خاصی تعداد لازمی طور پر مولودی جھٹکے (دیوہیکل بلیک ہول کی سپرنووا کے دوران قلب منہدم ہو کر بنتے وقت سمتی رفتار) لیتی ہے، ورنہ ثنائی جس میں بلیک ہول بنانے والے سپرنووا وقوع پزیر ہو رہے ہیں منتشر ہو سکتے ہیں اور آفاقی جھرمٹ میں موجود بلیک ہولز کی جھرمٹ سے فرار کی سمتی رفتار بڑھ جائے گی اور وہ متحرک تعاملات کے ذریعہ ثنائی بنانے سے پہلے ہی نکال دیے جائیں گے۔ ضخیم مورث ستاروں میں عمومی ملفوف بلند گھماؤ کے مراحل سے گذر کر باقی رہنا لازمی ہے۔ تازہ ترین بلیک ہول نمونوں کی اکثریت ان اضافی رکاوٹوں کو پورا کرتی ہیں۔
انضمامی واقعے کی دریافت بذات خود سے اس طرح کے واقعات کی نچلی حد کی شرح کو بڑھاتی ہے اور کچھ نظریاتی نمونوں کو رد کرتی ہے جو 1 Gpc−3yr−1 (فی برس ایک مکعب گیگا پارسیک میں ایک واقعہ) سے بھی بہت ہی کم شرح کی پیش گوئی کرتے ہیں۔ تجزیے سے GW150914 کی طرح کے واقعات میں پچھلی اوپری حد کی شرح میں ~140 Gpc−3yr−1 سے لے کر ~140 Gpc−3yr−1 کی کمی ہوئی ہے۔
مستقبل کے کائناتی مشاہدات پر اثرات
یہ مشاہدہ ثقلی موجی فلکیات کے ایک نئے دور کی ابتدا کو شروع کرنے والا پیام بر ہے۔ اس سراغ لگانے سے پہلے فلکی طبیعیات دان اور ماہرین تکوینیات برقی مقناطیسی اشعاع (بشمول بصری روشنی، ایکس ریز، خرد امواج، ریڈیائی امواج) اور زرّات جیسی ہستیوں (کائناتی اشعاع، نجمی ہواؤں، نیوٹرینو وغیرہ)پر انحصار کرکے مشاہدات کرنے کے قابل تھے۔ ان کی ایک حد تھی - روشنی اور دوسری اشعاع کئی قسم کے اجسام یا ہستیوں سے خارج نہیں ہو سکتی اور دوسری چیزوں کے پیچھے مخفی یا چھپ سکتی ہیں۔ کہکشاؤں اور سحابیوں جیسے اجسام ان کو اپنی پیدا کی ہوئی روشنی یا پیچھے کی طرف سے آنے والی روشنی کے ساتھ جذب، دوبارہ خارج یا تبدیل بھی کر سکتے ہیں اور ٹھوس ستاروں یا اجنبی ستاروں میں ایسا مادّہ شامل ہو سکتا ہے جو تاریک یا ریڈیائی طور پر خاموش ہو، نتیجتاً ہمارے پاس ثقلی تعاملات کے علاوہ ان کی موجودگی کے کم ثبوت ہوتے ہیں۔
اس "تاریک کائنات" کا پیمانہ کافی عظیم ہے - مثال کے طور پر آج بھی سمجھا جاتا ہے کہ کائنات میں موجود کل مادّے کا لگ بھگ پانچ بٹا چھ (83 فیصد) "تاریک مادّہ" ہے اور اس مادّے کا ٹھیک سے مشاہدہ نہیں کیا جا سکتا یا فی الوقت اس کی ماہیت کی شناخت نہیں ہو سکتی، کیونکہ یہ برقی مقناطیسی اشعاع سے تعامل نہیں کرتا نہ ہی کوئی دوسرے معلوم زرّات بناتا ہے۔ ماہرین تکوینیات ان کے وجود کو صرف ایک ہی طرح سے جان سکتے ہیں اور وہ ہے ثقلی تعاملات - آسان زبان میں زیادہ تر کہکشاؤں میں بہت کم بصری مادّہ موجود ہے جو ان کو آپس میں باندھ کر رکھ سکے، لہٰذا وہاں پر لازمی طور پر بڑی مقدار میں "تاریک" مادّہ ہونا چاہیے جس کا ہم سراغ لگانے سے قاصر ہیں۔
جیسا کہ موجودہ کائنات ہے اس کے برعکس پوری کائنات اپنے ابتدائی دور میں غیر شفاف تھی کیونکہ ایک ایسا دور بھی تھا جب کائنات اس قدر توانا تھی کہ وہ اب جیسی "شفاف" نہیں ہو سکتی تھی۔
امواج ثقل کا سراغ لگانے کی قابلیت بذات خود سے مشاہدے میں ایک نئی جہت کا اضافہ کرے گی۔ روشنی کے برعکس ثقل نہ صرف نسبتاً مخفی چیزوں سے گذر سکتی ہے بلکہ طویل وقت اور فاصلوں کا سفر بھی کر سکتی ہے اور وہ مادّہ جو روشنی نہیں خارج کرتا وہ بھی امواج ثقل پیدا کر سکتا ہے۔ ابتدائی کائنات کی غیر شفافیت اس وقت سے امواج ثقل پر اثر انداز ہوتی نظر نہیں آتی (اگر وہ سراغ لگانے کے قابل ہیں) جس سے مشاہدین کے لیے اس ابتدائی وقت سے پہلے کی کائنات کا مشاہدہ کرنے کا دریچہ کھلتا ہے جو ہم فی الوقت دیکھ سکتے ہیں۔ وہ کائناتی واقعات جو کسی قسم کی روشنی یا دوسری مقناطیسی اشعاع پیدا نہیں کر سکتے یا جہاں پر روشنی میں بہت زیادہ بگاڑ ہو - جس کی ایک مثال ضم ہوتے ہوئے بلیک ہول ہیں، ان میں بھی امواج ثقل پیدا ہو سکتی ہیں۔ لہٰذا ثقلی فلکیات کے بارے میں سمجھا جاتا ہے کہ یہ نہ صرف ان متشدد فلکی طبیعیاتی واقعات کی کھوج کرنے کی اجازت دیں گی جو ابھی تک ناقابل مشاہدہ ہیں بلکہ تاریک کائنات کا براہ راست اور روشنی، ریڈیائی اور دوسرے برقی مقناطیسی اشعاع سے مشاہدہ کرنے سے پہلے کی کائنات کی اولین تاریخ کا مشاہدہ ممکن ہو سکے گا۔
عمومی اضافیت کی جانچ
اس اشارے میں مزید عمومی اضافی تعاملات جیسا کہ ثقلی موج اور خم دار زمان و مکان پس منظر کے درمیان تعاملات میں پیدا ہونے والا دنبالہ کی جانچ کرنے کا موقع محدود تھا۔ اگرچہ یہ اعتدالی طور پر کافی مضبوط اشارہ تھا تاہم یہ اس سے کہیں زیادہ چھوٹا تھا جو ثنائی نابض نظام پیدا کرتے ہیں۔ یہ امید کی جاتی ہے کہ مستقبل میں مزید حساس سراغ رسانوں کی مدد سے نہ صرف مضبوط اشاروں کو امواج ثقل کے نازک تعاملات کی تلاش کے لیے استعمال کیا جا سکے گا بلکہ عمومی اضافیت سے روگردانی کرنے والی رکاوٹوں پر بھی قابو پا لیا جائے گا۔
قوت ثقل اور اس کے کائنات کے دوسرے بنیادی اجزاء سے تعلق کی بہتر تفہیم
فی الوقت قوت ثقل کو عمومی اضافیت جیسے نظریوں سے سمجھا جاتا ہے یہ طبیعی کائنات کے دوسرے گوشوں سے الگ ہے جس کو عام طور پر معیاری نمونے (جس کی بنیاد کوانٹم میدان پر ہے) کے استعمال سے سمجھا جاتا ہے۔ امواج ثقل کے مشاہدات ہو سکتا ہے کہ اس قابل ہوں کہ بتا سکیں کہ آیا کس طرح سے کائنات سے متعلق ہماری تفہیم میں یہ بنیادی خلاء پر ہو سکتا ہے۔
گریویٹون کی ممکنہ کمیت پر سخت حد
گریویٹون ایک قیاسی بنیادی ذرّہ ہے جس کا تعلق ثقل سے ہے اور یہ بغیر کمیت کا ہوگا کیونکہ لگتا ہے کہ گریویٹون کی لامتناہی حد ہوگی (جتنا زیادہ ضخیم مقیاسی بوسون ہوتا ہے اس سے نسبت رکھنے والی قوّت کی حد اتنی ہی کم ہوتی ہے، لہٰذا روشنی کی لامتناہی حد کی وجہ فوٹون کا بغیر کمیت کے ہونا ہے، فرض کریں کہ حقیقت میں مستقبل کی قوت ثقل کے کوانٹم کے نظریے کا گریویٹون مقیاسی بوسون ہے تو ثقل کی لامتناہی حد کا مطلب یہ ہوگا کہ ایک قیاسی گریویٹون کے بارے میں بھی یہی امید کی جا سکتی ہے کہ وہ بغیر کمیت کا ہی ہوگا)۔ اندرونی چکر کے مشاہدے نے گریویٹون کی کمیت کی اوپری حد کو ہلکا سا بہتر (نیچے کی طرف) 2.16x10−58 کلوگرام کیا ہے۔
حوالہ جات
زمرہ:2015ء میں سائنس زمرہ:امواج ثقل زمرہ:اولین واقعات زمرہ:اطالیہ میں علوم اور طرزیات زمرہ:تجرباتی طبیعیات زمرہ:ثقلی-موج فلکیات زمرہ:ثنائی ستارے زمرہ:جرمنی میں علوم اور طرزیات زمرہ:ریاستہائے متحدہ امریکا میں علوم اور طرزیات زمرہ:سائنس میں 2016ء زمرہ:سائنسی مشاہدات زمرہ:ستمبر 2015ء کی سرگرمیاں زمرہ:عمومی اضافیت زمرہ:نجمی بلیک ہولز زمرہ:طبیعیاتی تصورات زمرہ:کامنز زمرہ جس کا ربط ویکی ڈیٹا پر ہے زمرہ:Short description is different from Wikidata
سینٹ-ممے-لے-تنوع
سینٹ-ممے-لے-تنوع ( فرانسیسی: Saint-Même-le-Tenu) فرانس کا ایک فرانسیسی کمیون جو لوار-اتلانتیک میں واقع ہے۔
تفصیلات
سینٹ-ممے-لے-تنوع کا رقبہ 18.27 مربع کیلومیٹر ہے اور اس کی مجموعی آبادی 932 افراد پر مشتمل ہے اور 8 میٹر سطح دریا سے بلندی پر واقع ہے۔
قرضوں کی معافی (پاکستان)
پاکستان میں بااثر افراد حکومت کی ملی بھگت سے بینکوں سے بڑے بڑے قرضے لیتے ہیں اور پھر انہیں معاف کرا لیتے ہیں۔ غریب عوام کا پیسہ سیاست دانوں اور رئیسوں کو منتقل کرنے کا یہ نہایت ہی بھونڈا طریقہ ہے۔
اخبار نوائے وقت
اخبار نوائے وقت میں ضیا الحق سرحدی لکھتے ہیں کہ جب وفاقی حکومت نے 1990ء سے 2015ء تک کے قرضے معاف کروانے والوں کی فہرست ایوان بالا (سینیٹ) میں پیش کری تو معلوم ہوا کہ پچھلے 25 سالوں میں 988 سے زائد کمپنیوں اور شخصیات نے 4 کھرب، 30 ارب 6 کروڑ روپے کے قرضے معاف کرائے۔ ان میں 19 کمپنیاں یا افراد ایسے ہیں جنہوں نے ایک ارب روپے سے زیادہ کا قرضہ معاف کروایا۔
اقتباس
"وطن عزیز کے آئین کی شقN 63۔(1) کے مطابق 20 لاکھ روپے سے زائد کا قرضہ معاف کروانے والا اور اس کے افراد خانہ رکن اسمبلی منتخب نہیں ہوسکتے۔ اس واضح پابندی کے باوجود جانے ہمارے سیاست دانوں کے پاس وہ کون سی گیڈر سنگھی ہے جس کی دلفریب مہک کا اثرنہ تو ان کے کاغذات نامزدگی کی جانچ پرکھ کرنے والے ریٹرنگ افسران پر ہوتا ہے اور نہ ہی الیکشن کمیشن کی سکرونٹی انہیں قرضہ معاف کروانے کی بنا پر نااہلی کا آئینہ دکھا پاتی ہے۔
شاید یہی وجہ سے کہ ہمارے امیرترین یعنی جہانگیر ترین، جعفر لغاری، شیریں مزاری، عبد القادر بلوچ، عبد الستار بچانی، پرویز ملک اور شائستہ پرویز ملک، دیوان عاشق بخاری، عاصمہ عالمگیر، علی چوہان اور جام کمال جیسے سیاست دان 20 لاکھ سے زائد کا قرضہ معاف کروانے اور آئین کے مطابق نااہلی کے حقدار ہونے کے باجود ہر بار اسمبلی ممبر منتخب ہو کر ہم ایسوں کی قسمت کے فیصلے اور نئے قوانین بنانے کی عوامی خدمت میں جت جاتے ہیں۔"
وزیر اعظم کے مشیر ہارون اختر کی تاندلیانوالا شوگر ملز کے کروڑوں معاف کیے گئے تو دوسری طرف تحریک انصاف سے وابستہ انہی کے کزن جہانگیر خان ترین کی ملز بھی کروڑوں معاف کروانے میں کامیاب رہی ہیں۔ پی ٹی آئی کی خاتون رکن قومی اسمبلی شیریں مزاری کی صادق آباد ملز بھی قرضہ معاف کروانے والوں میں شامل ہے۔ ظہور ٹیکسٹائل ملز بھی 14 کروڑ معاف کرواچکی ہے۔ انصاف کے دیوتا یعنی سابق چیف جسٹس افتخار چوہدری کے ہونہار بیٹے ارسلان افتخار بھی قرضے معاف کروانے والوں میں شامل ہیں۔ نیب کے سابق سربراہ جنرل امجد، گندھارا انسان لمیٹیڈ نامی کمپنی کے جنرل علی قلی خان، میجر جنرل میاں عبد القیوم اور برگیڈئیر حفیظ بھی کروڑوں کے قرضے معاف کروانے کے کار خیر میں برابر کے شریک ہیں۔ خیال رہے معاف کروایا گیا پیسہ بنکوں کا نہیں ہوتا بلکہ کھاتہ داروں کا ہوتا ہے جو اپنی محنت کی کمائی کے جائز منافع سے بھی محروم کردیے جاتے ہیں۔
غلط قرضے
1999ء میں شایع ہونے والی کتاب "پاکستان کے مالک کون؟" میں جناب شاہد الرحمٰن بڑی تفصیل سے پاکستان میں سرکاری سرپرستی میں ہونے والی بدعنوانیوں کا ذکر کرتے ہوئے بتاتے ہیں کہ 1993ء سے 1999ء تک کے غلط قرضوں (bad loans) کی تین فہرستیں حکومت پاکستان کی طرف سے جاری کی گیئں۔
بے نظیر بھٹو کی جاری کردہ لسٹ میں ڈیوٹی فری شاپ کے مالک فوزی علی کاظم کا کوئی ذکر نہیں تھا جس پر ایک ارب روپے کا قرضہ واجب الادا تھا۔ یہ قرض آصف علی زرداری کی ایک فون کال پر منظور کیا گیا تھا اور اس کے بعد حبیب بینک کے اعلیٰ عہدیدار صفدر عباس زیدی کو منسٹر بنا دیا گیا جبکہ دوسرے عہدیدار یونس حبیب کو جیل میں ڈال دیا گیا۔ اسی طرح آواری ہوٹل کے بہرام ڈی آواری کے 67 کروڑ 20 لاکھ روپوں کے قرضوں کا تینوں فہرستوں میں ذکر نہ تھا جو درحقیقت غیر ملکی کرنسی میں جاری ہوئے تھے۔ معین قریشی کی جاری کردہ لسٹ میں ذکر تھا کہ صدرالدین ھاشوانی کے 12 کروڑ روپے معاف کیے گئے۔ لیکن بعد کی دونوں لسٹوں میں اس کا کوئی ذکر نہیں تھا۔ ان فہرستوں کے مطابق پاکستان کے چار بڑے نادہندگان اتفاق گروپ، فضل سنز (میاں آفتاب احمد چنّوٹی)، توکل اور بیلا کیمیکلز ہیں۔
بے نظیر بھٹو کی جاری کردہ لسٹ
بے نظیر بھٹو نے یہ لسٹ 6 ستمبر 1996ء کو جاری کری۔ دو مہینے بعد پیپلز پارٹی کے اپنے ہی صدر فاروق احمد خان لغاری نے بے نظیر کی حکومت کو برطرف کر دیا۔
معراج خالد کی جاری کردہ لسٹ
پاکستان کی نگراں حکومت کے وزیر اعظم معراج خالد نے جنوری 1997ء میں یہ لسٹ جاری کری۔
بیرونی ربط
زمرہ:بدعنوانی زمرہ:پاکستان
سینڈرا للیانا پینا چوکوے
سینڈرا للیانا پینا چوکوے (1985-2021) کولمبیا میں مقامی حقوق کی کارکن اور وکیل تھیں۔
ان کی سرگرمی
چوکوے ایک ناسا تھیں اور انہوں نے کالڈونیو، کاؤکا میں "لا لگونا سائبیرین" ایبوریجنل ریزرو میں بطور تحفظ کام کیا۔ انہیں تعلیمی پروگرام پالیسی کوآرڈینیٹر کے طور پر مقرر کیا گیا تھا، کیونکہ وہ بہت کم عمری سے ہی اپنی برادری کی لیڈر رہی ہیں۔ ایک محفوظ کے طور پر کام کرتے ہوئے، انہوں نے ریزرو سے غیر قانونی فصلیں ہٹا دیں۔
چوکوے نے خود مختاری اور آبائی ثقافت کے تحفظ اور کولمبیا میں مقامی ناسا کے لوگوں کے حقوق کے دفاع کے لیے کام کیا۔ انہوں نے انڈیجینس ریزرو میں خواتین کے کردار کو تسلیم کرنے کے لیے جدوجہد کی۔ انہیں طاقتور لوگوں کی طرف سے دھمکیوں اور دباؤ کا سامنا کرنا پڑا جو فصلوں کی کاشت، غیر قانونی کان کنی، اور ناسا کے علاقائی حقوق اور ثقافت کو متاثر کرنے والے اقدامات کو بڑھانا چاہتے تھے۔
شیوکمار سوامی
شیوکمار سوامی (پیدائشی نام شیوانا؛ 1 اپریل 1907–21 جنوری 2019) بھارت کے ایک روحانی قائد، فلاح کار اور ماہرِ تعلیم تھے۔ نیز وہ لنگایت دھرم کی مذہبی شخصیت اور صوبہ کرناٹک میں سِدّھا گنگا مٹھ کے سربراہ تھے۔ انہوں نے شری سِدّھا گنگا ایجوکیشن سوسائٹی بھی قائم کی۔ انہیں لنگایت دھرم کے کٹّر ماننے والے کے طور پر تسلیم کیا جاتا تھا۔ انہیں ریاست کرناٹک میں ندیڑادووا دیوارو (چلتا پھرتا دیوتا/ساکشات دیوتا) کے طور پر بھی جانا جاتا تھا۔
وہ ان لوگوں میں شامل تھے جن کی ہندوستان میں زندہ رہنے والے طویل العمر افراد میں تصدیق ہو چکی تھی۔ انہیں ہندوستان کے تیسرے بڑے شہری اعزاز، پدم بھوشن سے حکومت ہند نے 2015ء میں نوازا۔
ابتدائی زندگی
شیو کمار 1 اپریل 1907 کو سلطنت خدادا میسور (موجودہ دور میں بھارتی ریاست کرناٹک کی رام نگر ڈسٹرکٹ) میں مگدائی کے قریب ایک گاؤں ویراپورا میں پیدا ہوئے۔ ان کا پیدائشی نام شیوانا رکھا گیا۔ وہ گنگا ماں اور ہونے گوڑا کے تیرہ بچّوں میں سب سے چھوٹے تھے۔ جب وہ آٹھ سال کے تھے تو ان کی والدہ کا انتقال ہو گیا۔ ایک بچّے کے طور پر وہ گاؤں میں مذہبی مراکز کے دوروں کے مواقع پر اپنے والدین کے ساتھ ہوتے تھے اور خاص طور پر شیوا گنگا متعدّد بار جاتے تھے۔
انہوں نے اپنی ابتدائی تعلیم ویرا پورا کولی مٹھ اور نوا گلی گاؤں کے ایک مڈل اسکول میں حاصل کی، جو موجودہ دور کی تمکور ڈسٹرکٹ میں واقع ہے۔ انہوں نے میٹرک کا امتحان 1926 میں پاس کیا۔ اس دوران مختصر عرصے کے لیے وہ سِدّھا گنگا مٹھ میں رہائشی طالب علم بھی تھے۔ انہوں نے سینٹرل کالج بنگلور سے پری-یونیورسٹی کورس مکمّل کیا اور 1930 میں طبیعیات اور ریاضی کے اختیاری مضامین کے ساتھ بیچلرز کی سند حاصل کی۔ ان کو کنڑ، سنسکرت اور انگریزی زبانوں پر عبور حاصل تھا۔
سماجی خدمات
انہوں نے کُل 132 تعلیمی اور تربیتی ادارے قائم کیے، جن میں نرسری سے لے کر انجینیئرنگ، سائنس، فنون اور انتظام کے شعبہ جات کے کالجوں کے ساتھ ساتھ عملی تربیت کے مراکز بھی شامل تھے۔ انہوں نے ایسے تعلیمی ادارے قائم کیے، جو سنسکرت کی روایتی تعلیم کے ساتھ ساتھ جدید سائنس اور ٹیکنالوجی پر مبنی تعلیم بھی فراہم کرتے ہیں۔ اپنے فلاحی کاموں کے باعث ان کا وسیع پیمانے پر احترام کیا جاتا تھا۔
سوامی گُرُو کُل میں 5 سے 16 سال کی عمر کے کسی بھی حصّے کے 10 ہزار سے زائد بچّے زیرِ تعلیم ہیں، جن کا تعلّق تمام مذاہب، ذاتوں اور عقیدوں سے ہے؛ جنہیں مفت کھانا، تعلیم اور سائبان (تری ویدا دسوہی) فراہم کیے جاتے ہیں۔ مٹھ کا دورہ کرنے والے زائرین اور ملاقاتیوں کو مفت کھانا فراہم کیا جاتا ہے۔ مرکزی مذہبی رہنما کی راہ نمائی میں ایک سالانہ زرعی میلہ مقامی آبادی کے لیے منعقد کیا جاتا ہے۔ 2007 سے سوامی جی کی صد سالہ سال گرہ کے موقع پر حکومتِ کرناٹک نے شیو کمار سوامی جی پراشاستی کے نام پر ادارے کے قیام کا اعلان کیا۔ سابق صدر بھارت، عبدالکلام نے تمکور میں ان سے ملاقات کی اور سوامی جی کی تعلیم اور انسانیت کی فلاح کے لیے خدمات کو سراہا۔
صحت
25 جون 2016 کو سوامی جی کو یرقان لاحق ہونے کے باعث ہسپتال میں داخل کر لیا گیا اور علاج کے بعد ان کو ہسپتال سے فارغ کر دیا گیا۔ 12 مئی 2017 کو ان کے اندر مختلف انفیکشنوں کی تشخیص ہوئی، لیکن علاج کے بعد ان کی صحت مکمّل طور پر بحال ہو گئی۔ ستمبر 2017 میں انہیں دوبارہ ہسپتال میں داخل کر لیا گیا۔ 26 جنوری 2018 کو ان میں نمونیا اور پِتّے کے انفیکشن کی تشخیص ہوئی، لیکن ہسپتال میں مختصر قیام کے بعد ان کی صحت مکمّل بحآل ہو گئی۔ جون 2018 میں انہیں دوبارہ ہسپتال میں داخل کر لیا گیا، کیونکہ پِتّے کا انفیکشن دوبارہ عود کر آیا تھا۔
1 دسمبر 2018 کو انہیں دوبارہ ہسپتال میں داخل کر لیا گیا، جس کی وجہ جگر کی ٹیوب کا انفیکشن تھا۔ گو کہ ابتدائی طور پر انہیں ہسپتال سے فارغ کر دیا گیا، لیکن 3 دسمبر 2018 کو انہیں دوبارہ ہسپتال میں داخل کر لیا گیا۔ 8 دسمبر 2018 کو ان کا جگر کے بائی پاس کا آپریشن ہوا اور پِتّا نکال دیا گیا۔ یہ آپریشن محمد ریلا نے انجام دیا۔ یہ جراحت کامیاب رہی اور آئی۔سی۔یو۔ میں کچھ دن گزارنے کے بعد انہیں ہسپتال سے فارغ کر دیا گیا۔ 29 دسمبر 2018 کو انہیں پھیپھڑوں کا انفیکشن تشخیص ہوا اور 3 جنوری 2019 کو انہیں ہسپتال میں داخل کر لیا گیا۔ 11 جنوری 2019 کو انہیں اعانتِ حیات کی مشین (life support) پر منتقل کر دیا گیا، کیونکہ ان کی حالت بگڑ گئی تھی۔ 16 جنوری 2019 کو صحت مکمّل بحال نہ ہونے کے با وجود سوامی کو ان کی وصیت کے مطابق واپس سِدّھا گنگا مٹھ منتقل کر دیا گیا۔ 21 جنوری 2019 کو ان کی حالت تشویش ناک بتائی جاتی تھی اور اسی دن ہندوستان کے معیاری وقت کے مطابق صبح 11 بج کر 44 منٹ پر وہ وفات پا گئے۔ حکومتِ کرناٹک نے 22 جنوری 2019 کو عام تعطیل اور تین یوم کے لیے ریاستی سوگ کا اعلان کیا۔
اعزازات اور اعترافات
تصغیر|ستمبر 2014ء میں بھارتی وزیر اعظم [[نریندر مودی سوامی کے ساتھ۔]]
ان کی فلاحی خدمات کے اعتراف میں سوامی جی کو 1965 میں کرناٹک یونیورسٹی کی جانب سے ادب میں ڈاکٹریٹ (ڈاکٹر آف لٹریچر) کی سند سے نوازا گیا۔ ان کی صد سالہ سال گرہ کی تقریب کے موقع پر حکومتِ کرناٹک نے سوامی جی کو کرناٹک رتن کے اعزاز سے نوازا، جو ریاست کرناٹک کا سب سے بڑا شہری اعزاز ہے۔ 2015 میں حکومتِ ہندوستان نے انہیں پدم بھوشن کے اعزاز سے نوازا۔
2017 میں حکومتِ کرناٹک اور ان کے مدّاحوں نے ان کی سماجی خدمات کے اعتراف میں انہیں بھارت رتن سے نوازنے کا تقاضا کیا۔ سوامی جی کی وفات سے ایک ہفتے قبل کرناٹک کے وزیر اعلیٰ، ایچ ڈی کمار سوامی نے سوامی جی کی فلاحی خدمات کے اعتراف میں انہیں بھارت رتن سے نوازنے کا تقاضا کیا۔
حوالہ جات
زمرہ:1907ء کی پیدائشیں زمرہ:2019ء کی وفیات زمرہ:اکیسویں صدی کے ہندو مذہبی رہنما زمرہ:بیسویں صدی کے ہندو مذہبی رہنما زمرہ:بھارتی انسانیت پسند زمرہ:لنگایت دھرم زمرہ:کامنز زمرہ جس کا ربط ویکی ڈیٹا پر ہے زمرہ:ضلع تمکر کی شخصیات زمرہ:سو سالہ بھارتی شخصیات زمرہ:ایک سو دس سالہ یا زائد عمر کے مرد زمرہ:Short description is different from Wikidata
مملکت متحدہ میں 1850ء
حوالہ جات
زمرہ:1850ء زمرہ:انیسویں صدی زمرہ:برطانیہ میں انیسویں صدی زمرہ:سالہائے برطانیہ زمرہ:مملکت متحدہ زمرہ:مملکت متحدہ میں انیسویں صدی کے سال زمرہ:عہد وکٹوریہ زمرہ:مملکت متحدہ میں 1850ء
اہست
اہست استونیا کا ایک گاؤں جو Audru Parish میں واقع ہے۔
تفصیلات
اہست کی مجموعی آبادی 248 افراد پر مشتمل ہے۔
گنگ اعوان
گوھر علی عرف گنگ کی اولاد جو بابا قطب شاہ کے بیٹے مزمل علی کلگان کے بیٹے غلام علی عرف۔ عدی کے بیٹے تھے تلہ گنگ شہر آپ کے نام سے منسوب ہے اعوان قوم کے جد نے تلہ گنگ میں اعوان محل بنایا آج بھی اعوان کثرت سے آباد ھین تلہ گنگ میں گنگ اعوان آج بھی آباد ہیں گوھر علی عرف گنگ کے دو بھائی اور بھی تھے جن کا نام آدم علی عرف ادھم اور محمود علی عرف منڈل ہے ان سب کی اولاد آج بھی تلہ گنگ چکوال اور راولپنڈی میں موجود ہے اور اپنے شاندار ماضی کے آمین ہیں۔
تلہ گنگ کی تاریخ
تلہ گنگ تا ریخی اعتبار سے صو بہ پنجاب کے شمالی ضلع چکوال کی ایک تحصیل ہے۔ ضیاءالحق کے دور اقتدار میں جب 1985ء میں ضلع چکوال بنایا گیا تو تحصیل تلہ گنگ کو ضلع اٹک سے الگ کر کے ضلع چکوال سے ملا دیا گیا۔
آزادئ پاکستان سے قبل تَلہ گَنگ میں وسیع تعداد میں"گَنگ نامی ہندو قوم آباد تھی۔ یہ علاقہ سطح زمین سے نیچے تها جس کی وجہ سے اس علاقہ کو"تَلہ"کہا جاتا تها اور"گَنگ چونکہ ہندؤ قوم آباد تھی اور ہندوؤں نے اس علاقہ کو تَلہ گَنگ کا نام دے دیا جو آج بهی تَلہ گَنگ کے نام سے جانا جاتا ہے۔
جب پاکستان معرض وجود میں آیا تو تمام ہندؤ تَلہ گَنگ سے بهارت کی طرف ہجرت کر گئے۔ جو ہندؤ تَلہ گَنگ میں ره گئے انهوں نے اسلام قبول کر لیا۔
تَلہ گَنگ میں مختلف قومیں آباد ہیں جن میں سید اعوان بلوچ اور پٹھان بڑی قومیں شامل ہیں۔
تَلہ گَنگ کی مونگ پھلی پورے پاکستان میں مشہور ہے۔ تَلہ گَنگ میں دهنی نسل کے بیل پائے جاتے ہیں۔ تَلہ گَنگ کی خاص قسم کی کهیڑی(چپل)اورکهسہ مشہور ہے۔ کاروبار،صنعت اور معیشت کے اعتبار سے تَلہ گَنگ چکوال سے زیادہ اہمیت کا حامل ہے۔ زمرہ:اعوان
محمد اسرائیل رضوی
محمد اسرائیل رضوی مصباحی نیپال کے مفتی اعظم ہیں۔ نیپال کے ترائی علاقے میں مشرق ہند کے ضلع سیتامڑھی سے متصل ضلع مہوتری ہے جس کے قصبہ بھمرپورہ میں مفتی محمد اسرائیل رضوی مصباحی کی ولادت 1948ء میں ہوئی۔ ازہر ہند جامعہ اشرفیہ مبارک پور سے تعلیم کی تکمیل ہوئی اور مفتی اعظم ہند جیلانی میاں کے دست پر بیعت و ارادت کا شرف حاصل ہوا۔ وارث پنجتن سرکار یحیی حسن سے اجازت و خلافت ملی۔ 1970ء سے درس و تدریس، افتا و قضا اور دعوت و تبلیغ سے جڑے ہوئے ہیں۔ مشکل کشا، اجماع اور قیاس کی شرعی حیثیت، آثار وتبرکات کی شرعی حیثیت اور فتاوی فخر نیپال کے علاوہ درجن بھر آپ کی کتابیں شائع ہوچکی ہیں۔ 1979ء میں علمائے ہند و نیپال نے فخر نیپال کے خطاب سے نوازا اور مفتی اعظم نیپال منتخب کیا۔ وہ نیپال کے ادارہ شرعیہ کے بھی امین شریعت دوم ہیں۔ 1971ء سے تا حال دار العلوم قادریہ مصباح المسلمین کے شیخ الحدیث اور آل نیپال سنی جمعیۃ العلما نیپال کے سربراہ ہیں۔
ہارمون
تصغیر|350px|بائیں|شکل اول : جسم انسانی میں موجود اہم [[غدہ|غدود (glands) کی شکل۔ غدود ہی وہ اجسام ہوتے ہیں کہ جن کے خلیات سے ہارمون(hormones) خارج ہو کر جاندار کے جسم میں تضبیطی (controling) افعال انجام دیتے ہیں۔ اور یہ غدود جو انگیزات خارج کرتے ہیں انکو داخلی غدود کہا جاتا ہے۔ <ol> <li> غدہ صنوبری (Pineal gland) <li> غدہ نخامیہ (Pituitary) <li> غدہ درقیہ (Thyroid gland) <li> غدہ توتہ (Thymus) <li> غدہ کظر (Adrenal gland) <li> غدہ حلوہ (Pancreas) <li> مبیض (Ovary) <li> خصیہ (Testis) </ol>]] انگیزہ یا ہارمون(جمع: انگیزات) دراصل انسان، حیوان اور نباتات سمیت تمام اقسام کے حیاتی اجسام کے خلیات سے افراز (secrete) ہونے والے کیمیائی مادے ہوتے ہیں جو خلیے سے نکل کر خون کے ذریعہ سے سفر کرتے ہوئے تمام جسم میں پھیل جاتے ہیں اور اپنے مقام افراز (اخراج) سے دور دراز موجود خلیات، اعضاء اور دیگر انگیزہ پیدا کرنے والے داخلی غدد (endocrine glands) کے افعال کو تضبیط (control) کرتے ہیں۔ انکو انگریزی میں Hormones کہا جاتا ہے۔
اوپر کے بیان دو باتوں کا اندازہ ہوجاتا ہے؛ 1- ایک تو یہ کہ انگیزات یا hormones پیدا کرنے والے غدد (glands) کو داخلی غدد کہا جاتا ہے اور انکا نظام نظام داخلی غدہ (endocrine system) کہلایا جاتا ہے 2- دوسری بات یہ کہ انگیزات جسم میں تضبیطی (controling) افعال انجام دینے والے مادے ہوتے ہیں اور اسی وجہ سے انکا بنیادی فعل، اعصابی نظام (nervous system) کی طرح ہی ہوتا ہے کیونکہ دماغ اور اس سے نکلنے والے اعصاب بھی بنیادی طور پر تضبیطی افعال ہی انجام دیتے ہیں اور اسی وجہ سے انگیزات کا نظام یعنی نظام داخلی غدہ اور اعصابی نظام کو مشترکہ طور پر نظمیتی نظامات (regulatory systems) میں شمار کیا جاتا ہے۔
آسان بیان
انسان سمیت تمام جانداروں کو اپنے جسم کے اندرونی ماحول کو بیرونی ماحول سے متوازن رکھنا ضروری ہوتا ہے اور اس کے ليے ضروری ہے کہ پہلے خود جاندار کے تمام جسم میں ایک نظیمت (regulation) پائی جاتی ہو۔ جاندار کے جسم میں اس نظیمت کو پیدا کرنے کيليے دو اہم ترین نظامات پائے جاتے ہیں ؛ ان میں سے پہلا دماغ کا نظام ہے اور دوسرا نظام، اندرونی یا داخلی غدودوں کا نظام ہوتا ہے۔ اگر سادہ اور آسان انداز میں کہا جائے تو یوں کہا جاسکتا ہے کہ دماغ کا نظام بنیادی طور پر قلیل المعیاد (short term) انداز پر کام کرتا ہے یعنی اس کے اثرات فوری، تیز اور (عموما) موجودہ مدت کيليے ہوا کرتے ہیں جبکہ اندرونی غدودوں کا نظام طویل المعیاد (long term) بنیادوں پر کام انجام دیتا ہے اور اس کے افعال معیادی، آہستہ اور (عموما) آئندہ مدت کيليے ہوتے ہیں اور اگر ہمیشہ کيليے نہیں تو کم از کم عرصے تک ضرور برقرار رہتے ہیں۔
دماغ کا نظام تو جسم کو منظم کرنے کيليے اپنے اعصاب سے بھیجے ہوئے یا ليے ہوئے برقی اور کیمیائی پیغامات کو استعمال کرتا ہے جبکہ اندرونی یا داخلی غدودوں کا نظام، اپنے خلیات میں بنائے ہوئے کیمیائی مادوں کو استعمال کرتا ہے اور ان ہی کیمیائی مادوں کو انگیزہ (جمع : انگیزات) کہا جاتا ہے۔
داخلی و خارجی غدود
تصغیر|بائیں|270px|شکل دوئم : ایک مشہور [[کیمیاء|کیمیائی مادہ، انسولین جس کو یہاں انگیزہ کی مثال کے طور پر پیش کیا گیا ہے یہ انگیزہ، غدہ حلوہ سے افراز (secret) ہوتا ہے اور جسم میں گلوکوز کی مقدار کو تضبیط کرتا ہے۔ یہ عکس شمارندہ سے بنایا گیا ہے اور انسولین کے سالمہ کے سہ باری (threefold) تناظر (symmetry) کو ظاہر کرتا ہے، خارصین (zinc) کا جوہر درمیان میں دیکھا جاسکتا ہے جو ہسٹیڈین کے حصوں کے ساتھ کیمیائی بند بناتا ہے۔]] انگیزہ جن غدود میں پیدا ہوتا ہے اسے داخلی غدود کہنے کی وجہ یہ ہے کہ انگیزات اپنے غدود سے نکل کر خون کی گردش کے ذریعہ جسم میں ہی داخلی طور پر پھیل جاتے ہیں اور اپنے افعال انجام دیتے ہیں انکی اسی خصوصیت کی وجہ سے یہ غدود داخلی کہلاتے ہیں۔ جبکہ ایسے غدود کہ جن کے خارج کردہ کیمیائی مادے کسی بھی طور جسم سے نکل جانے والی سمت کی جانب چلے جائیں (جیسے معدہ اور آنتیں) تو پھر ایسے غدودوں کو خارجی غدود (exocrine glands) کہا جاتا ہے اور ان کے خارج کردہ کیمیائی مرکبات کو انگیزہ یا hormone نہیں کہا جاتا بلکہ ان کو خامرے (enzymens) کہتے ہیں۔ جسم انسانی میں پائے جانے والے داخلی افرازی غدودوں کا مقام شکل اول میں دکھایا گیا ہے۔
تاریخ
انگیزات کو سب سے پہلے 1902 میں برطانوی ماہرین فعلیات W. Bayliss اور E. Starling نے شناخت کیا تھا ۔ اور سب سے پہلے 1905 میں اس اصطلاح کو استعمال کرنے والا بھی Starling ہی تھا، اس کے اپنے الفاظ کے مطابق
تجربے کی نوعیت
یہ علما اپنی تحقیق ایک قسم کے غدود کے افرازات (secretions) پر کر رہے تھے جسے طب میں غدہ حلوہ (pancreas) کہا جاتا ہے اور جو بالاخر اپنا افراز معدہ تک پہنچاتے ہیں۔ اس سے قبل روسی عالم P. Pavlov کا خیال تھا کہ یہ افراز دراصل اعصابی نظام سے تضبیط کیا جاتا ہے اور اسی کو ثابت کرنے کيليے مذکورہ بالا دونوں برطانوی علما نے پہلے تو وہ اعصاب کاٹ کر منقطع کر دیے جن کے بارے میں یہ خیال تھا کہ یہ دماغ سے تضبیط کرنے کے پیغامات آنتوں اور معدے تک لاتے ہیں۔ تصغیر|بائیں|250px|شکل سوئم : اس تجربہ میں مذکور [[غدہ|غدود (gland) جس کو غدد حلوہ کہا جاتا ہے کا ایک خاکہ جو غدد حلوہ کے قرب و جوار میں موجود دیگر اہم اعضاء بھی ظاہر کر رہا ہے۔]] اور اس سے انہوں نے خیال کیا کہ اب اگر آنتوں میں معدہ سے گزر کر غذا آئے گی تو غدہ حلوہ کی چونکہ دماغ سے تضبیط منقطع ہو چکی ہے لہذا اب وہ معمول کے مطابق افرازات نہیں کر سکے گا مگر ایسا ہوا نہیں اور دماغ کے اعصاب کو کاٹنے کے بعد جب انہوں نے معدے سے آنتوں میں غذا پہنچائی تو یہ انکشاف ہوا کہ غدہ حلوہ تو اب بھی اپنے معمول کے مطابق افرازات (secretions) پیدا کر رہا ہے۔ یہ ایک بہت بڑا انکشاف تھا جس نے ایک طرف تو یہ کہ اب تک موجود تصور کو باطل کر دیا اور دوسری جانب نئے سوالات بھی پیدا کر دیے جن میں سے سب سے اہم یہ تھا کہ جب دماغ سے آنے والے اعصاب کو بھی کاٹ دیا گیا ہے تو پھر آخر ایسی کیا چیز ہے کہ جو غدہ حلوہ کو تضبیط (control) کر رہی ہے؟ وہ کیا راز ہے کہ جس کی وجہ سے دماغ سے جدا کر دیے جانے کے باجود غدہ حلوہ اس بات کا اندازہ لگا لیتا ہے کہ اب غذا معدہ سے گزر کر آنت میں آگئی ہے اور وہ وقت ہے کہ اس غذا کو ہضم کرنے والے افرازات (secretions) کو آنتوں میں ڈالا جائے؟ ان سوالات کو حل کرنے کی خاطر کیے جانے والے بعد کے مزید تجربات نے اس بات کا انکشاف کیا کہ غدہ حلوہ کی تضبیط کرنے والے وہ اشارے دراصل برقی انداز میں آنے والے اعصابی اشارے نہیں بلکہ کسی اور جگہ سے آنے والے کیمیائی اشارے (chemical signals) ہیں جو غدہ حلوہ کو تضبیط کرتے ہیں اور اسی وجہ سے اعصاب کو کاٹ دینے کے باوجود ان کیمیائی اشاروں سے اس غدہ کی تضبیط کا عمل معمول کے مطابق جاری رہتا ہے۔ اور پھر مزید تجربات سے یہ بات معلوم ہوئی کہ یہ کیمیائی مادے دراصل خود آنت کی دیوار سے افراز (خارج) ہو رہے ہوتے ہیں جہاں سے یہ خون میں جذب ہوکر اس کے ذریعہ سفر کرتے ہوئے غدہ حلوہ تک پہنچتے ہیں اور اس کو غذا کے آنت میں آجانے کی اطلاع دینے کے ساتھ ساتھ اس کی تضبیط کا فعل بھی انجام دیتے ہیں، انہوں نے اس کو پہلے افراز (secretion) کہا جو بعد میں 1905 میں hormone کر دیا گیا (جیسا کہ اوپر بیان ہوا)۔
لحمیاتی و ہضماتی انگیزات
وہ انگیزات یا hormones کے جو امائنو ترشوں سے بنے ہوتے ہیں وہ ظاہر ہے کہ یا تو بہت بڑے یعنی مکمل لحمیہ (protein) کے سالمات کی شکل میں ہوسکتے ہیں یا پھر وہ نسبتا چھوٹے اور یعنی ہضمہ (peptide) سالمات کی شکل میں ہوسکتے ہیں۔ اگر یہ لحمیہ کی شکل میں ہوں تو انکو لحمیاتی اور اگر ہضمہ کی شکل میں ہوں تو پر انکا ہضماتی کہا جاتا ہے۔ اور چونکہ بنیادی طور پر ان کے سالماتی کی ساخت ایک ہی جیسی ہوتی ہے (یعنی یہ امائنو ترشے سے بنے ہوتے ہیں) اس ليے خلیات میں انکی تالیف بھی ایک مشترک طریقۂ کار کے مطابق ہوتی ہے۔
اسٹیرائڈ انگیزات
اسٹیرائڈ انگیزہ ایسے انگیزہ کو کہا جاتا ہے کہ جو اسٹیرائڈ سے بنے ہوتے ہیں لیکن انکی تخلیق ایک خاصہ پیچیدہ اور طویل عمل ہے جس کے ليے انکا صفحہ الگ سے مخصوص کیا جانا ضروری ہے۔ دیکھیےتالیف اسٹیرائڈ
امائن انگیزات
ایسے انگیزے جو Amine کے سالمات سے بنے ہوتے ہیں انکو امائن انگیزات کہا جاتا ہے انکی چند ایک مثالیں درقیہ انگیزہ (thyroid hormone)، اپی نیفرین اور نور اپی نیفرین ہیں۔ انکی تالیف کی تفصیل کے ليے ان کے مخصوص صفحات موجود ہیں۔
افراز کی نظمیت
افراز (secretion) دراصل جانداروں کے جسم میں خلیات سے ہونے والے کسی ایسے اخراج (excretion) کو کہتے ہیں کہ جو جاندار کيليے کسی مفید کام میں استعمال کیا جاتا ہو۔ انگیزات بھی جانداروں کے جسم میں ایک افراز کی حیثیت سے خارج ہوتے ہیں کیونکہ یہ جسم کے ليے مفید ہی نہیں لازمی حیثیت رکھتے ہیں۔ اور انکی مناسب تنظیم کو افراز کی نظمیت یا regulation of secretion کہا جاتا ہے۔
افراز انگیزات کا عمل جاندار کے جسم میں کچھ یوں تضبیط کیا جاتا ہے کہ اگر جسم میں انکی کمی واقع ہو رہی ہو (یا طلب میں اضافہ ہو رہا ہو) تو اس کا احساس حاصلیات (receptors) کے ذریعہ سے ان خلیات کو ہو جاتا ہے کہ جو مطلوبہ انگیزہ خارج کرنے کا فریضہ انجام دے رہے ہوں اور وہ اس احساس کو پاکر انگریزے کی پیداوار میں اضافہ کردیتے ہیں۔ اور اگر جسم میں انکی مقدار میں غیر ضروری اضافہ (یا استعمال میں کمی واقع ہو رہی ہو) تو وہ خلیات اس احساس کو محسوس کر کہ اس انگیزے کی پیداوار میں کمی کردیتے ہیں۔ اس قسم کی تضبیط کا عمل فعلیات میں ارتجاع (feedback) کہلاتا ہے۔
مثبت ارتجاع
اور پر بیان کردہ ارتجاع کی پہلی صورت، مثبت ارتجاع (positive feedback) کہلاتی ہے۔ یعنی اگر کوئی انگیزہ، جسم میں پیدا کردہ اپنے اثرات کی وجہ سے بلاواسطہ یا بالواسطہ ان خلیات یا غدد پر اثرانداز ہوکر اپنی پیداوار بڑھوائے کہ جن سے وہ افراز کیا گیا تھا تو ایسی صورت میں اس کو مثبت ارتجاع کہا جائے گا۔ اس کی ایک مثال مصفریہ انگیزہ (Luteinizing hormone) ہے جو اباضہ (ovulation) کے وقت ایسٹروجن کی وجہ سے پیدا ہوکر مبیض (ovary) پر اثرانداز ہوتا ہے اور مزید ایسٹروجن کی پیداوار کا باعث بھی بنتا ہے۔
منفی ارتجاع
منفی ارتجاع ایسے ارتجاع کہا جاتا ہے کہ جس میں کوئی انگیزہ اپنی خود تضبیط کرنے کی خاطر اپنے افراز کو محدود کروا لیتا ہے۔ مثال کے طور پر مشہور انگیزہ جزیرین (insulin) ؛ یہ انگیزہ، غدہ حلوہ (pancreas) کے بیٹا خلیات سے اس وقت افراز ہوتا ہے کہ جب خون میں مٹھاس (glucose) کی مقدار بڑھ رہی ہو اور اس بڑھتی ہوئی مقدار کو یہ انگیزہ خلیات میں منتقل کرکہ خون میں شکر کی مقدار کو کم کر کہ معمول کے مطابق رکھتا ہے۔ اب اس جزیرین کے اس اثر کی وجہ سے بیٹا خلیات سے اس کا افراز بھی کم ہوجاتا ہے کیونکہ اب خون میں شکر کم ہو چکی ہے اور مزید کم کرنے کی ضرورت نہیں، اسی وجہ سے اب مزید جزیرین انگیزے (insuline hormone) کی ضرورت نہیں رہتی اور اس کا افراز کم ہو کر معمول کی سطح پر آجاتا ہے، اس طرح کی تصبیط کو ہی منفی ارتجاع یا negative feedback کہا جاتا ہے۔
حوالہ جات
زمرہ:صماوی نظام زمرہ:صماویات زمرہ:فعلیات زمرہ:Short description is different from Wikidata
مملکت پولستان
مملکت پولستان (Kingdom of Poland) (پولش: Królestwo Polskie; روسی: Королевство Польское) غیر رسمی طور پر کانگریس پولستان (Congress Poland) (پولش: Królestwo Kongresowe) کا قیام ویانا کانگریس کی جانب سے 1815ء میں عمل میں آیا جب پولستان کو سلطنت روس سے علاحدہ کیا گیا۔ یہ انیسویں صدی کے دوران بتدریج روس میں ضم ہوتی گئی اور 1867ء میں یہ باضابطہ طور پر سلطنت روس کا حصہ بن گئی۔
حوالہ جات
زمرہ:1815ء میں قائم ہونے والے ممالک اور علاقے زمرہ:پولینڈ میں 1867ء کی تحلیلات زمرہ:پولینڈ میں انیسویں صدی زمرہ:سابقہ سلافیہ ممالک زمرہ:سابقہ مملکتیں زمرہ:مملکت پولینڈ زمرہ:یورپ کی سابقہ بادشاہتیں زمرہ:یورپ کے سابقہ ممالک زمرہ:کامنز زمرہ جس کا ربط ویکی ڈیٹا پر ہے زمرہ:1867ء میں تحلیل ہونے والی ریاستیں اور عملداریاں زمرہ:1915ء میں تحلیل ہونے والی ریاستیں اور عملداریاں زمرہ:خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات
مارون دی ٹیپ ڈانسنگ ہارس
مارون دی ٹیپ ڈانسنگ ہارس (Marvin the Tap-Dancing Horse) ایک کینیڈا چینی بچوں کا ایک متحرک ٹیلی ویژن شو ہے جو ٹیلیون اور پی بی ایس بچوں کے لیے نیل وانا اور ہانگ گوانگ حرکت پذیری کے تعاون سے تیار کیا گیا ہے۔ اس میں مارون نامی نوجوان گھوڑے کی کہانیاں سنائی گئی ہیں جو کارنیول کا حصہ ہے۔
بیرونی روابط
زمرہ:2000ء کی دہائی کی کینیڈین انیمیٹڈ ٹیلی ویژن سیریز زمرہ:انگریزی ٹیلی ویژن پروگرام زمرہ:بچوں کی کتابوں پر مبنی کینیڈین ٹیلی ویژن شوز زمرہ:بچوں کے بارے میں انیمیٹڈ ٹیلی ویژن سیریز زمرہ:نیلوانا کی ٹیلی ویژن سیریز زمرہ:شیروں کے بارے میں ٹیلی ویژن سیریز زمرہ:2000ء کی دہائی کی بچوں کی کینیڈین ٹیلی ویژن سیریز
برضیکوکے، ویسٹ پومیرانیان صوبہ
برضیکوکے، ویسٹ پومیرانیان صوبہ پولینڈ کا ایک رہائشی علاقہ جو Gmina Połczyn-Zdrój میں واقع ہے۔
حوالہ جات
زمرہ:Short description is different from Wikidata
بے عیب تصور کے قومی مزار کا باسیلیکا
بے عیب تصور کے قومی مزار کا باسیلیکا (لاطینی: Basilica of the National Shrine of the Immaculate Conception) ریاست ہائے متحدہ کا ایک معماری ڈھانچہ و قومی مزار جو واشنگٹن، ڈی سی میں واقع ہے۔
حوالہ جات
زمرہ:واشنگٹن، ڈی سی میں 1961ء کی تاسیسات زمرہ:ریاستہائے متحدہ میں باسیلیکا گرجا گھر زمرہ:گنبد والی گرجا گھر عمارتیں زمرہ:واشنگٹن، ڈی سی میں اہم مقامات زمرہ:واشنگٹن ڈی سی میں رومن کیتھولک گرجا گھر زمرہ:1961ء میں مکمل ہونے والے رومن کیتھولک گرجا گھر زمرہ:2017ء میں مکمل ہونے والے رومن کیتھولک گرجا گھر زمرہ:مریمیہ مزارات
سینٹ-مممئے
سینٹ-مممئے ( فرانسیسی: Saint-Memmie) فرانس کا ایک فرانسیسی کمیون جو Canton of Châlons-en-Champagne-4 میں واقع ہے۔
تفصیلات
سینٹ-مممئے کا رقبہ 12.64 مربع کیلومیٹر ہے اور اس کی مجموعی آبادی 5,670 افراد پر مشتمل ہے اور 83 میٹر سطح دریا سے بلندی پر واقع ہے۔
منصفانہ منتقلی
تصغیر|میلبورن میں مظاہرین نے انصاف کی منتقلی کا مطالبہ کیا " منصفانہ منتقلی " ایک ایسا فریم ورک ہے جو ٹریڈ یونین کی تحریک نے تیار کیا ہے تاکہ مزدوروں کے حقوق کو محفوظ رکھنے کے لیے درکار سماجی مداخلت کی ایک حد کو شامل کیا جائے اور معاش جب پائیدار پیداوار کی طرف جا رہے ہیں ، بنیادی طور پر آب و ہوا کی تبدیلی سے نمٹنے اور حیوانی تنوع کی حفاظت کرنا۔اور پیرس معاہدے میں انٹرنیشنل لیبر آرگنائزیشن (آئی ایل او) ، اقوام متحدہ کے موسمیاتی تبدیلی سے متعلق اقوام متحدہ کے فریم ورک کنونشن اور 2018 اقوام متحدہ کے موسمیاتی تبدیلی کانفرنس کٹوس آب و ہوا سمیت۔ کانفرنس (COP24) اور یوروپی یونین۔
میکانزم
ٹریڈ یونینوں کے لیے ، منصفانہ منتقلی کی اصطلاح میں آب و ہوا ‐ لچکدار اور کم ‐ کاربن معیشت کی طرف منتقلی کی وضاحت کی گئی ہے جو مزدوروں اور ان کی برادریوں کے لیے مشکلات کو کم سے کم کرتے ہوئے آب و ہوا کی کارروائی کے فوائد کو زیادہ سے زیادہ کرتا ہے۔انٹرنیشنل ٹریڈ یونین کنفیڈریشن کے مطابق ، انصاف کی منتقلی سے متعلق مختلف ممالک میں مختلف ہوسکتی ہے ، حالانکہ ایسی اہم پالیسیوں کو ، جن کو ممالک نافذ کرنے کی ضرورت ہے ، ان میں شامل ہیں:
آب و ہوا کے اہداف اور موسمیاتی تبدیلیوں کے عالمی معاہدوں نے صاف معیشت کا معیار طے کیا۔اس عمل میں ، توانائی ، مینوفیکچرنگ ، زراعت اور جنگلات جیسے شعبوں میں ، جس میں لاکھوں کارکنان ملازم ہیں ، ان کی تنظیم نو ضروری ہے۔ایک تشویش یہ ہے کہ پچھلے دنوں کی معاشی ساختی تبدیلیوں نے عام کارکنوں ، ان کے اہل خانہ اور برادریوں کو دولت پیدا کرنے کے نئے طریقوں کی طرف منتقلی کے اخراجات برداشت کرنے پر مجبور کر دیا ، جس سے بے روزگاری ، کاروباری مالکان جو اس منتقلی کے متحمل ہیں کے برخلاف ، مزدور طبقے کے لیے بے روزگاری ، غربت اور اخراج کا باعث ہیں۔
محض منتقلی پائیدار اقدامات کو فروغ دے کر اس تشویش کو دور کرتی ہے جس سے کارکنوں کی مدد ہوتی ہے۔انصاف کے منتقلی کے ذریعہ معاشرتی اور آب و ہوا انصاف کا اتحاد کا مطلب کوئلہ پر منحصر ترقی پزیر علاقوں میں کوئلے کے کارکنوں کے مطالبات کی تعمیل کرنا ہے جن کے پاس کوئلے سے آگے روزگار کے مواقع موجود نہیں ہیں۔  ابھرتی ہوئی معیشتوں میں مزدوروں کے لیے انصاف جو "صنعتی فائدہ" میں اپنا حصہ مانگتے ہیں۔ انہیں آب و ہوا کی تبدیلی کے نتیجے میں سمندر کی سطح بڑھ جانے اور ساحلی علاقوں اور جزیروں کی لپیٹ میں آنے کے بعد اپنے گھروں کو چھوڑنا پڑتا ہے۔ فضائی آلودگی اور کوئلے کے استعمال کے وسیع تر ماحولیاتی اثرات سے متاثرہ آبادی کے لیے انصاف پسندی۔
تعریف اور ارتقا
ماحولیاتی تحفظ کی پالیسیوں کی وجہ سے بے روزگار مزدوروں کے لیے امدادی نظام کی وضاحت کرنے کے لیے 1990 کی دہائی میں شمالی امریکا کی یونینوں نے پہلی بار 'منصفانہ منتقلی' کی اصطلاح تیار کی تھی۔ اس تصور کو معاشی تبادلوں کا ایک ماحولیاتی اطلاق سمجھا جاسکتا ہے ، جو 1980 کی دہائی میں اس وقت تیار کیا گیا تھا جب جنگ مخالف کارکنوں نے فوجی کارکنوں کے ساتھ اتحاد قائم کرنے اور انہیں امن معیشت میں حصہ دینے کی کوشش کی تھی۔
ایک ابتدائی حامی تھا ٹونی مازوچی:
"1990 کی دہائی کے اوائل میں ، جیواشم کے ایندھن سے پیدا ہونے والی گلوبل وارمنگ کی تصدیق کے بعد ، مازوچی نے اس خیال کو دوبارہ زندہ کیا ، اور اسے "مزدوروں کے لئے سپر فنڈ" کہا۔ کارکنوں کے لئے سپر فنڈ ماحولیاتی تحفظ کی پالیسیوں سے بے گھر ہونے والے مزدوروں کے لئے مالی اعانت اور اعلی تعلیم کا موقع فراہم کرے گا۔   جیسا کہ میزوچی نے 1993 میں کہا ، "گندگی کے لئے ایک سپر فنڈ ہے۔   کارکنوں کے لئے ایک ہونا چاہئے۔ [...] جو لوگ روزانہ کی بنیاد پر زہریلے مواد کے ساتھ کام کرتے ہیں تاکہ دنیا کو توانائی اور اس کی ضرورت والی چیزیں مہیا کی جاسکیں "زندگی میں ایک نیا آغاز کرنے کے لئے مدد گار بننے کے مستحق ہیں۔"  [...] "بعد میں ماحولیات کے ماہرین نے شکایت کی کہ سپر فند کے لفظ میں بہت زیادہ منفی مفہوم ہے ، اور اس منصوبے کا نام بدل کر منصفانہ تقسیم کردیا گیا ہے۔" 1995 کی تقریر میں ، لیوپولڈ نے کارکنوں / منصفانہ تقسیم کی تجویز کے لئے سپر فنڈ پیش کیا۔ "انصاف کی منتقلی کی بنیاد ایکوئٹی کا آسان اصول ہے۔" کسی بھی زہریلے سے وابستہ کارکن سے ماحولیاتی تحفظ کے "اہداف کے حصول کے لئے - اپنی ملازمت کھونے کی صورت میں - غیر متناسب ٹیکس ادا کرنے کو کہا جائے"۔ اس کے بجائے ، "ان اخراجات کو پورے معاشرے میں منصفانہ تقسیم کیا جانا چاہئے۔""
اس اصطلاح کے مزید ارتقا کو بین الاقوامی جریدے برائے لیبر ریسرچ کے شائع کردہ ایک مضمون میں بیان کیا گیا ہے:
"1998 میں ، کینیڈا کے یونین کارکن ، برائن کوہلر نے ، یونین کے ایک نیوز لیٹر میں منصفانہ تقسیم کے تصور کے پہلے ذکر میں سے ایک بننے کے لئے شائع کیا تھا۔ اس نے کارکنوں کو معقول ملازمتیں مہیا کرنے اور ماحول کو تحفظ فراہم کرنے کی ضرورت کے لئے یونین تحریک کی کوششوں میں صلح کی کوشش کی۔جیسا کہ کوہلر نے پہلے واضح طور پر کہا تھا: “اصل انتخاب نوکری یا ماحول نہیں ہے۔ یہ دونوں ہے یا نہیں۔”
دس سالوں میں ، ماحولیاتی چیلنجوں کے بارے میں یونین کی تحریک کا تصور تیار ہوا ہے اور اس کے ساتھ ، "محض منتقلی" کی تعریف ، حدود اور دائرہ کار کی ضرورت ہے۔ آج ، "جسٹ ٹرانزیشن" کو وہ نظریاتی فریم ورک سمجھا جاسکتا ہے جس میں مزدور تحریک کم کاربن اور آب و ہوا سے لیس معیشت کی طرف منتقلی کی پیچیدگیاں پکڑتی ہے ، عوامی پالیسی کی ضروریات کو اجاگر کرنا اور اس تبدیلی میں کارکنوں اور ان کی برادریوں کے لئے زیادہ سے زیادہ فوائد حاصل کرنا اور مشکلات کو کم سے کم کرنا ہے۔
انٹرنیشنل ٹریڈ یونین کنفیڈریشن (آئی ٹی یو سی) کے ذریعہ تیار کردہ ایک دستاویز میں ، جسٹ ٹرانزیشن کی تعریف "ٹریڈ یونین تحریک بین الاقوامی برادری کے ساتھ شیئر کرنے کے آلے کی حیثیت سے کی گئی ہے ، جس کا مقصد ایک مستحکم معاشرے کی طرف رغبت کو ہموار کرنا اور سبز معیشت کی صلاحیت کی امید فراہم کرنا ہے تاکہ سب کے لئے اچھی ملازمتوں اور روزگار کو برقرار رکھا جاسکے۔ "(آئی ٹی یو سی ، 2009 بی)
"منصفانہ تقسیم کے تصور کے لئے یہ نقطہ نظر متفقہ طور پر دوسری آئی ٹی یو سی کانگریس میں سن 2010 میں اپنایا گیا تھا ، جب کانگریس نے موسمیاتی تبدیلیوں سے نمٹنے کے لئے "منصفانہ تقسیم" کو "نقطہ نظر" قرار دیا تھا۔
دیگر عالمی یونین فیڈریشنوں ، جو مخصوص معاشی شعبوں میں کارکنوں کی نمائندگی کرتے ہیں ، اس پالیسی میں شامل ہوئے۔ بین الاقوامی ٹرانسپورٹ ورکرز فیڈریشن (آئی ٹی ایف) نے اپنی 2010 کی کانگریس میں ایک قرار داد منظور کی ، جس میں کہا گیا تھا کہ "جب کہ ان پالیسیوں کو فوری طور پر ماحولیاتی تبدیلیوں سے نمٹنے کے لئے ضروری ہے ، لیکن آئی ٹی ایف اور اس سے وابستہ افراد کو لڑائی لڑ کر ٹرانسپورٹ کارکنوں کے مفادات کا دفاع کرنا ہوگا۔ اس بات کو یقینی بنائیں کہ ان پالیسیوں کو اس طرح نافذ کیا جائے جو ملازمتوں کی حفاظت کرے اور محض منتقلی کے عمل کے ذریعے نئی تشکیل دے۔ ”(آئی ٹی ایف ، 2010) صنعتی کارکنوں کی فیڈریشنوں نے بھی منصفانہ تقسیم کے بارے میں اپنے عہدوں پر آواز اٹھائی ہے۔ مثال کے طور پر ، بین الاقوامی فیڈریشن آف کیمیکل ، انرجی ، مائن اینڈ جنرل ورکرز یونینز (آئی سی ای ایم) نے کہا ہے کہ "ایک منصفانہ منتقلی کے ساتھ ، ہم زیادہ پائیدار پیداوار کی طرف بڑھنے کے لئے عوامی اتفاق رائے پیدا کرسکتے ہیں" (آئی سی ای ایم ، 2009)۔
منصفانہ تقسیم فریم ورک پالیسی تجاویز کا ایک پیکیج ہے جو کارکنوں اور ان کی برادریوں کے خطرے سے متعلق مختلف پہلوؤں کی نشاندہی کرتا ہے: ملازمت کے اثرات سے متعلق غیر یقینی صورتحال ، نوکری کے نقصانات کا خطرہ ، غیر جمہوری فیصلہ سازی کے عمل کا خطرہ ، علاقائی یا مقامی معاشی بدحالی کے خطرات ، دوسروں کے درمیان."
حوالہ جات
زمرہ:کم فحمی معیشت
استفہامیہ یا سوالیہ جملے
استفہامیہ یا سوالیہ جملے  وہ جملے ہوتے ہیں جن میں کوئی سوال پایا جائے جیسے کون آیا تھا؟، تم کب آئے؟، کیا تم نے نماز بڑھی؟، کیا حنا نے خط لکھا؟، کیا اسلم اسکول جاتا ہے؟، وغیرہ
استفہامیہ یا سوالیہ جملے
استفہامیہ یا سوالیہ جملے وہ جملے ہوتے ہیں جن میں کوئی سوال پایا جائے۔ استفہامیہ اُن جملوں کو کہتے ہیں جن میں کوئی سوال کیا گیا ہو۔ استفہام کے معنی پوچھنا کے معنی ہوتے ہیں۔
مثالیں
کون آیا تھا؟، تم کب آئے؟، کیا تم نے نماز بڑھی؟، کیا حنا نے خط لکھا؟، کیا اسلم اسکول جاتا ہے؟، وغیرہ
حوالہ جات
زمرہ:اجزائے کلام زمرہ:اردو قواعد زمرہ:قواعد
لامبیرٹ، مسوری
لامبیرٹ، مسوری ریاستہائے متحدہ امریکا کا ایک رہائشی علاقہ جو مسوری میں واقع ہے۔
تفصیلات
لامبیرٹ، مسوری کا رقبہ 0.13 مربع کیلومیٹر ہے اور اس کی مجموعی آبادی 34 افراد پر مشتمل ہے اور 103 میٹر سطح دریا سے بلندی پر واقع ہے۔
حوالہ جات
زمرہ:مسوری کے گاؤں زمرہ:Short description is different from Wikidata
حمنہ بنت جحش
حمنہ بنت جحش آنحضورکی پھوپھی امیمہ بنت عبد المطلب کی بیٹی تھیں۔
نام و نسب
حمنہ نام، زینب بنت جحش کی ہمشیرہ ہیں۔
شرف
حمنہ خود صحابیہ تھیں دو عظیم صحابہ کی زوجیت میں رہیں۔ مصعب بن عمیر ان کے پہلے شوہر تھے مصعب کی احد میں شہادت ہوئی حمنہ کا دوسرا نکاح بعد میں مشہور صحابی اور عشرہ مبشرہ میں سے ایک طلحہ بن عبیداللہ سے ہوا ۔
عام حالات
مدینہ کی ہجرت کا شرف حاصل کیا اور جب آنحضرت صلی اللہ علیہ وسلم نے مہاجرین اور انصار کی عورتوں سے بیعت لی تواس میں یہ بھی شامل ہوئیں، مسندابن حنبل اور ابن سعد وغیرہ میں اکثرعورتوں کے تذکرہ میں لکھا ہے کہ کَانَتْ مِنَ الْمُبَايِعَاتِ اس سےیہی بیعت مراد ہے؛ چنانچہ حضرت اسماء بنت یزید رضی اللہ عنہا کے حالات میں ہم اس کا ذکر کرآئے ہیں۔ غزوات میں سے اُحد میں نہایت نمایاں شرکت کی وہ پانی پلاتیں اور زخمیوں کا علاج کرتی تھیں، ان کے علاوہ اور عورتیں بھی یہ خدمت انجام دے رہی تھیں؛ چنانہ رفیدہ رضی اللہ عنہا اور اُم کبشہ رضی اللہ عنہا وغیرہ کی نسبت بھی اسی قسم کی تصریحات موجود ہیں۔
واقعہ افک
سیدتنا عائشہ پر افک اور بہتان باندھنے کے واقعہ میں یہ بھی پھسل گئیں اور حسان بن ثابت اور مسطح بن اثاثہ کی طرح وہ بھی منافقین کے برپا کردہ پروپیگنڈے اور فتنے کے ماحول میں فریب کا شکار ہو گئیں۔ چنانچہ صحیح بخاری میں ام المومنین عائشہ سے منقول ہے: وَطَفِقَتْ اُخْتُھَا حَمْنَۃُ تُحارِبُ لَھَا فَھَلَکَتْ فِیْمَنَ ھَلَکَ مِنْ اَصْحَابِ الْاِفْکِ۔ ’’زینب کی بہن حمنہ برابر میرے خلاف رہیں یہاں تک کہ اور اصحابِ اِفک کی طرح برباد ہوئیں۔‘‘ فتح الباری میں ہے کہ حمنہ کے شریک ہونے کی وجہ یہ تھی کہ عائشہ کو آنحضرتﷺ کی نظروں سے گرا کر زینب (اپنی بہن) کو بلند کریں۔ لیکن تعجب ہے کہ خود زینب نے اس موقع سے فائدہ نہیں اُٹھایا۔
وفات
وفات کا سنہ صحیح طور پر معلوم نہیں، اتنا علم ہے کہ زینب کی وفات تک زندہ تھیں۔ زینب نے 20ھ میں وفات پائی ہے۔
اولاد
طلحہ کے نامور بیٹے محمد بن طلحہ اور عمران بن طلحہ حمنہ کے بطن سے پیدا ہوئے
حوالہ جات
زمرہ:ایشیائی جنگوں میں خواتین زمرہ:صحابیات زمرہ:مشرق وسطیٰ کی جنگوں میں شریک خواتین زمرہ:قرون وسطی جنگ میں خواتین زمرہ:ویکی ڈیٹا سے مطابقت رکھنے والی مختصر تفصیل
اورخونتوول، سیلینگی
اورخونتوول، سیلینگی ( لاطینی: Orkhontuul, Selenge) منگولیا کا ایک آباد مقام جو سیلینگی صوبہ میں واقع ہے۔
حوالہ جات
زمرہ:منگولیا کے آباد مقامات زمرہ:Short description is different from Wikidata
مملکت متحدہ میں 1851ء
حوالہ جات
زمرہ:1851ء زمرہ:انیسویں صدی زمرہ:برطانیہ میں انیسویں صدی زمرہ:سالہائے برطانیہ زمرہ:مملکت متحدہ زمرہ:مملکت متحدہ میں انیسویں صدی کے سال زمرہ:عہد وکٹوریہ زمرہ:مملکت متحدہ میں 1851ء
فیئرویو، ٹینیسی
فیئرویو، ٹینیسی ریاستہائے متحدہ امریکا کا ایک رہائشی علاقہ جو ٹینیسی میں واقع ہے۔
تفصیلات
فیئرویو، ٹینیسی کا رقبہ 36.6 مربع کیلومیٹر ہے اور اس کی مجموعی آبادی 7,720 افراد پر مشتمل ہے اور 251 میٹر سطح دریا سے بلندی پر واقع ہے۔
حوالہ جات
زمرہ:ولیمسن کاؤنٹی، ٹینیسی میں شہر زمرہ:ٹینیسی کے شہر زمرہ:1959ء میں آباد ہونے والے مقامات
روانوک–بلیکسبرگ ریجنل ہوائی اڈا
روانوک–بلیکسبرگ ریجنل ہوائی اڈا ریاستہائے متحدہ امریکا کا ایک ہوائی اڈا جو ورجینیا میں واقع ہے۔